CELEX: 22013D0001
Language: el
Date: 2013-02-01 00:00:00
Title: Απόφαση της Μεικτής Επιτροπής του ΕΟΧ αριθ. 1/2013, της 1ης Φεβρουαρίου 2013 , για την τροποποίηση του παραρτήματος I (Κτηνιατρικά και φυτοϋγειονομικά θέματα) της συμφωνίας για τον ΕΟΧ

30.5.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 144/1
            
         ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
   αριθ. 1/2013
   της 1ης Φεβρουαρίου 2013
   για την τροποποίηση του παραρτήματος I (Κτηνιατρικά και φυτοϋγειονομικά θέματα) της συμφωνίας για τον ΕΟΧ
   Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής «η συμφωνία για τον ΕΟΧ»), και ιδίως το άρθρο 98,
   Εκτιμώντας τα ακόλουθα:
   
               (1)
            
            
               Ο εκτελεστικός κανονισμός (ΕΕ) αριθ. 456/2012 της Επιτροπής, της 30ής Μαΐου 2012, για την τροποποίηση του κανονισμού (ΕΚ) αριθ. 1266/2007 σχετικά με κανόνες εφαρμογής της οδηγίας 2000/75/ΕΚ του Συμβουλίου όσον αφορά την καταπολέμηση, την παρακολούθηση και την επιτήρηση του καταρροϊκού πυρετού του προβάτου και τους περιορισμούς στις μετακινήσεις ορισμένων ζώων ευπαθών ειδών (1) πρέπει να ενσωματωθεί στη συμφωνία για τον ΕΟΧ.
            
         
               (2)
            
            
               Η οδηγία 2012/5/ΕΕ του Ευρωπαϊκού Κοινοβουλίου και του Συμβουλίου, της 14ης Μαρτίου 2012, για την τροποποίηση της οδηγίας 2000/75/ΕΚ του Συμβουλίου όσον αφορά τον εμβολιασμό κατά του καταρροϊκού πυρετού του προβάτου (2) πρέπει να ενσωματωθεί στη συμφωνία για τον ΕΟΧ.
            
         
               (3)
            
            
               Η εκτελεστική απόφαση 2012/204/ΕΕ της Επιτροπής, της 19ης Απριλίου 2012, για την τροποποίηση των παραρτημάτων της απόφασης 2003/467/ΕΚ όσον αφορά την αναγνώριση της Λετονίας ως επισήμως απαλλαγμένο από τη βρουκέλωση κράτος μέλος καθώς και την αναγνώριση ορισμένων περιφερειών της Ιταλίας, της Πολωνίας και της Πορτογαλίας ως περιφέρειες επισήμως απαλλαγμένες από τη φυματίωση, τη βρουκέλωση και την ενζωοτική λεύκωση των βοοειδών (3) πρέπει να ενσωματωθεί στη συμφωνία για τον ΕΟΧ.
            
         
               (4)
            
            
               Η εκτελεστική απόφαση 2012/253/ΕΕ της Επιτροπής, της 10ης Μαΐου 2012, για τροποποίηση του παραρτήματος II της οδηγίας 2004/68/ΕΚ του Συμβουλίου όσον αφορά τα βασικά γενικά κριτήρια με βάση τα οποία ένα έδαφος θεωρείται απαλλαγμένο από τον καταρροϊκό πυρετό του προβάτου (4) πρέπει να ενσωματωθεί στη συμφωνία για τον ΕΟΧ.
            
         
               (5)
            
            
               Η εκτελεστική απόφαση 2012/303/ΕΕ της Επιτροπής, της 11ης Ιουνίου 2012, για την τροποποίηση της απόφασης 2003/467/ΕΚ όσον αφορά την αναγνώριση της Λιθουανίας ως κράτους μέλους επισήμως απαλλαγμένου από την ενζωοτική λεύκωση των βοοειδών (5) πρέπει να ενσωματωθεί στη συμφωνία για τον ΕΟΧ.
            
         
               (6)
            
            
               Η εκτελεστική απόφαση 2012/304/ΕΕ της Επιτροπής, της 11ης Ιουνίου 2012, με την οποία επιτρέπεται σε εργαστήρια της Κροατίας και του Μεξικού να διενεργούν ορολογικές δοκιμασίες ελέγχου της αποτελεσματικότητας των αντιλυσσικών εμβολίων (6) πρέπει να ενσωματωθεί στη συμφωνία για τον ΕΟΧ.
            
         
               (7)
            
            
               Η παρούσα απόφαση αφορά νομοθεσία σχετική με ζώντα ζώα, πλην των ιχθύων και των ζώων υδατοκαλλιέργειας. Η εν λόγω νομοθεσία δεν εφαρμόζεται στην Ισλανδία, όπως διευκρινίζεται στην παράγραφο 2 του εισαγωγικού μέρους του κεφαλαίου Ι του παραρτήματος I της συμφωνίας για τον ΕΟΧ. Ως εκ τούτου, η παρούσα απόφαση δεν εφαρμόζεται στην Ισλανδία.
            
         
               (8)
            
            
               Η παρούσα απόφαση αφορά νομοθεσία σχετική με κτηνιατρικά θέματα. Η εν λόγω νομοθεσία δεν εφαρμόζεται στο Λιχτενστάιν, ενόσω η εφαρμογή της συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με το εμπόριο γεωργικών προϊόντων επεκτείνεται στο Λιχτενστάιν, όπως διευκρινίζεται στις τομεακές προσαρμογές του παραρτήματος I της συμφωνίας για τον ΕΟΧ. Ως εκ τούτου, η παρούσα απόφαση δεν εφαρμόζεται στο Λιχτενστάιν.
            
         
               (9)
            
            
               Το παράρτημα I της συμφωνίας για τον ΕΟΧ θα πρέπει επομένως να τροποποιηθεί αναλόγως,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το κεφάλαιο I του παραρτήματος I της συμφωνίας για τον ΕΟΧ τροποποιείται ως εξής:
   
               1)
            
            
               Στο σημείο 9α (οδηγία 2000/75/ΕΚ του Συμβουλίου) του μέρους 3.1 προστίθεται η ακόλουθη περίπτωση:
               
                           «—
                        
                        
                           
                              32012 L 0005: Οδηγία 2012/5/ΕΕ του Ευρωπαϊκού Κοινοβουλίου και του Συμβουλίου της 14ης Μαρτίου 2012 (ΕΕ L 81 της 21.3.2012, σ. 1).».
                        
                     
         
               2)
            
            
               Στο σημείο 40 [κανονισμός (ΕΚ) αριθ. 1266/2007 της Επιτροπής] του μέρους 3.2, προστίθεται η ακόλουθη περίπτωση:
               
                           «—
                        
                        
                           
                              32012 R 0456: Εκτελεστικός κανονισμός (ΕΕ) αριθ. 456/2012 της Επιτροπής της 30ής Μαΐου 2012 (ΕΕ L 141 της 31.5.2012, σ. 7)».
                        
                     
         
               3)
            
            
               Μετά το σημείο 54 (απόφαση 2000/258/ΕΚ του Συμβουλίου) του μέρους 4.2, παρεμβάλλονται τα εξής:
               
                           «54α.
                        
                        
                           
                              32012 D 0304: Εκτελεστική απόφαση 2012/304/ΕΕ της Επιτροπής, της 11ης Ιουνίου 2012, με την οποία επιτρέπεται σε εργαστήρια της Κροατίας και του Μεξικού να διενεργούν ορολογικές δοκιμασίες ελέγχου της αποτελεσματικότητας των αντιλυσσικών εμβολίων (ΕΕ L 152 της 13.6.2012, σ. 50).
                           Η πράξη αυτή δεν εφαρμόζεται στην Ισλανδία.».
                        
                     
         
               4)
            
            
               Στο σημείο 70 (απόφαση 2003/467/ΕΚ της Επιτροπής) του μέρους 4.2, προστίθενται οι ακόλουθες περιπτώσεις:
               
                           «—
                        
                        
                           
                              32012 D 0204: Εκτελεστική απόφαση 2012/204/ΕΕ της Επιτροπής της 19ης Απριλίου 2012 (ΕΕ L 109 της 21.4.2012, σ. 26),
                        
                     
                           —
                        
                        
                           
                              32012 D 0303: Εκτελεστική απόφαση 2012/303/ΕΕ της Επιτροπής της 11ης Ιουνίου 2012 (ΕΕ L 152 της 13.6.2012, σ. 48).».
                        
                     
         
               5)
            
            
               Στο σημείο 16α (οδηγία 2004/68/ΕΚ του Συμβουλίου) του μέρους 8.1, προστίθενται τα εξής:
               «, όπως τροποποιήθηκε με:
               
                           —
                        
                        
                           
                              32012 D 0253: Εκτελεστική απόφαση 2012/253/ΕΕ της Επιτροπής της 10ης Μαΐου 2012 (ΕΕ L 125 της 12.5.2012, σ. 51).».
                        
                     
         Άρθρο 2
   Τα κείμενα του εκτελεστικού κανονισμού (ΕΕ) αριθ. 456/2012, καθώς και της οδηγίας 2012/5/ΕΕ, και των εκτελεστικών αποφάσεων 2012/204/ΕΕ, 2012/253/ΕΕ, 2012/303/ΕΕ και 2012/304/ΕΕ στη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
   Άρθρο 3
   Η παρούσα απόφαση αρχίζει να ισχύει στις 2 Φεβρουαρίου 2013, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (7).
   Άρθρο 4
   Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 1η Φεβρουαρίου 2013.
      
         
            Για τη Μεικτή Επιτροπή του ΕΟΧ
         
         
            Ο Πρόεδρος
         
         Gianluca GRIPPA
      
   
   
      (1)  ΕΕ L 141 της 31.5.2012, σ. 7.
   
      (2)  ΕΕ L 81 της 21.3.2012, σ. 1.
   
      (3)  ΕΕ L 109 της 21.4.2012, σ. 26.
   
      (4)  ΕΕ L 125 της 12.5.2012, σ. 51.
   
      (5)  ΕΕ L 152 της 13.6.2012, σ. 48.
   
      (6)  ΕΕ L 152 της 13.6.2012, σ. 50.
   
      (7)  Δεν έχουν αναφερθεί συνταγματικές απαιτήσεις.